

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKI NAČELNIK** |

Na temelju Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021. - 2027., Kodni broj: SF.3.4.11.01..0152, projekt "Zaželi bolji život u Općini Vladislavci 4", te članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst ) Općinski načelnik objavljuje,

**OGLAS**

**za prijam u radni odnos na određeno vrijeme za projekt**

**„ZAŽELI IV–PREVENCIJA INSTITUCIONALIZACIJE“**

**Zaželi bolji život u općini Vladislavci 4,** **SF.3.4.11.01.0152**

**Radnik/ica na poslovima pružanja potpore i podrške starijim osobama**

**i/ili osobama u nepovoljnom položaju i/ili osobama s invaliditetom**

**Broj traženih radnika/ica:** 1

**Područje rada:** Općina Vladislavci, naselja Vladislavci, Dopsin i Hrastin

**Vrsta zaposlenja:** predviđeno trajanje radnog odnosa na određeno – do 30.09.2026.

**Radno vrijeme**: puno radno vrijeme

**Mjesto rada**: Općina Vladislavci, naselja Vladislavci, Dopsin i Hrastin

**Predviđena plaća**: u visini minimalne plaće, sukladno Uredbi o visini minimalne plaće Vlade Republike Hrvatske

**Naknada za prijevoz**: ne

Na natječaj se mogu prijaviti osobe oba spola.

**Opis poslova:**

* pomoć u dostavi namirnica,
* pomoć u pripremi obroka u kućanstvima krajnjih korisnika,
* pomoć u održavanju čistoće stambenog prostora/domova korisnika,
* pomoć pri oblačenju i svlačenju,
* briga o higijeni,
* pomoć u socijalnoj integraciji,
* pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl.),
* pružanje psihosocijalne podrške korisnicima kroz razgovore i druženje te uključivanje u društvo
* pratnja i pomoć u različitim društvenim aktivnostima
* drugi poslovi vezani uz skrb starijih osoba i osoba u nepovoljnom položaju.

**Zaposlena osoba pružat će usluge potpore i podrške za najmanje šest krajnjih korisnika.**

Uz vlastoručno potpisanu zamolbu i prijavu na Oglas kandidati su dužni priložiti:

* životopis s kontakt telefonom,
* presliku osobne iskaznice,
* presliku svjedodžbe završene škole,
* dokaz o radnom iskustvu (ispis staža iz E-knjižice Hrvatskog zavoda za mirovinsko osiguranje),
* izjavu suglasnosti s korištenjem osobnih podataka (može se preuzeti na mrežnim stranicama Općine Vladislavci).

Trajanje radnog odnosa – do 30.9.2026.

Prijave s dokazima o ispunjenju traženih uvjeta potrebno je dostaviti putem pošte ili osobno, u roku 8 dana od dana objave Oglasa na službenim stranicama Hrvatskog zavoda za zapošljavanje, Područni ured Osijek, **odnosno zaključno s danom 27.08.2025. godine, na adresu:**

Općina Vladislavci, Kralja Tomislava 141, Vladislavci, 31404 Vladislavci, s naznakom „Oglas za prijem u radni odnos – Zaželi bolji život u općini Vladislavci 4.“

Nepravovremene i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na oglas.

Za kandidate prijavljene na natječaj koje ispunjavaju formalne uvjete provest će se intervju. Ako kandidat ne pristupi intervjuu, smatra se da je povukao prijavu na oglas.

Na oglasnoj ploči i na mrežnoj stranici Općine Vladislavci objavit će se mjesto i vrijeme održavanja intervjua.

Kandidati će o rezultatima izbora biti obaviješteni u roku od 30 dana od isteka roka za podnošenje prijava putem web stranice Općine Vladislavci, [www.opcina-vladislavci.hr](http://www.opcina-vladislavci.hr)

KLASA: 112-07/25-01/03

URBROJ: 2158-41-02-25-01

Vladislavci, 19. kolovoza 2025.

**Općinski načelnik**

Marjan Tomas, v. r.

Oglas je objavljen na stranicama Hrvatskog zavoda za zapošljavanje dana 19. kolovoza 2025. godine na poveznici https://burzarada.hzz.hr/Posloprimac\_RadnaMjesta.aspx